projecte-aina/catalan_government_crawling huggingface dataset:
El dia 5 de març, la Consellera de Salut va dictar resolució per la qual s'adoptaven mesures de caire organitzatiu per a la prevenció i el control de la infecció pel SARS-CoV-2 en el col·lectiu dels professionals sanitaris.
Entre d'altres mesures adoptades, es van suspendre els congressos, seminaris, simposis, jornades, cursos o altra activitat de formació de professionals sanitaris de caràcter presencial.
A més, i amb la finalitat d'afrontar la situació d'emergència sanitària provocada pel coronavirus COVID-19, el 14 de març, es va decretar l'estat d'alarma.
En conseqüència, totes aquelles activitats científiques que la indústria farmacèutica tenia previst celebrar es van cancel·lar.
Tot això també va comportar la interrupció de l'activitat dels visitadors mèdics en hospitals i centres de salut.
En aquest context, els laboratoris farmacèutics van haver d'aturar totes aquelles accions que habitualment es feien de manera presencial.
Consegüentment, la indústria farmacèutica ha hagut de fer un esforç per trobar noves maneres de fer arribar als professionals informació i promoció dels seus productes, així com també els nous avenços o qüestions d'interès científic, necessaris per al desenvolupament de la seva pràctica assistencial.
És important recordar que mentre duri aquesta situació, cal que la publicitat de medicaments i les activitats científiques adreçades a les persones facultades per prescriure o dispensar medicaments, segueixin les normes següents:
Cal remarcar que el contingut dels materials amb publicitat de medicaments i les publicacions, han de complir les mateixes normes que les aplicades als materials que es distribueixen en suport paper.
A més, caldrà garantir que els canals de comunicació o les plataformes que s'utilitzin per difondre informació, estiguin adreçades exclusivament a persones facultades per prescriure o dispensar medicaments.
Per més que en aquests moments s'estiguin utilitzant alguns medicaments pel tractament del coronavirus COVID-19, els laboratoris titulars de l'autorització de comercialització d'aquests medicaments no poden incloure aquesta informació en els materials així com tampoc es podrà proporcionar informació sobre aquestes línies de tractament atès que no han estat encara publicades.
Finalment, volem agrair l'esforç de tots els laboratoris per mantenir informat al col·lectiu professional, malgrat les limitacions i per facilitar la nostra feina, tot i les circumstàncies excepcionals i les dificultats actuals.
El 28 de febrer de 2020 es va autoritzar el medicament XXXX.
La seva comercialització està prevista per al mes d'abril.
En el mes de març es pot distribuir materials amb publicitat d'aquest medicament, incloent una frase similar a: "Nueva presentación disponible en abril"?
No es pot fer publicitat d'un medicament fins que no hagi obtingut l'autorització de l'Agència Espanyola de Medicaments i Productes Sanitaris i s'hagi comunicat la seva comercialització.
Atès que el medicament encara no està disponible, es tractaria de publicitat enganyosa.
És per això que no és adequat distribuir publicitat d'un medicament no autoritzat encara que s'inclogui un advertiment.
És important recordar que tampoc és admissible encara que es trobi en fase de negociació de preu i reemborsament.
En un material amb informació sobre resultats d'estudis sobre una molècula, es pot incloure la fitxa tècnica del medicament encara que no estigui comercialitzat.
Els materials informatius cal lliurar-los desvinculats de qualsevol aspecte publicitari.
Només es podria lliurar la documentació original de l'estudi, sense modificar i sense documentació addicional, com en aquest cas la fitxa tècnica d'un medicament no comercialitzat, en el qual es pugui atribuir un caire promocional.
En la publicitat d'un medicament que no està comercialitzat encara, es pot incloure informació sobre prevenció de riscos no autoritzada l'Agència Espanyola de Medicaments i Productes Sanitaris (AEMPS)?
En els materials no es pot fer esment ni incloure un enllaç a una pàgina oficial amb informació relacionada amb la seva seguretat que no hagi estat revisada i aprovada per l'AEMPS.
És possible realitzar una reunió informativa sobre l'ús d'un fàrmac per una indicació encara no autoritzada?
Tenint en compte que només es farà menció a la molècula, el laboratori podria organitzar-la, convidar als professionals i distribuir posteriorment un resum?
No és possible realitzar una reunió promoguda per un laboratori i organitzada únicament per facilitar informació sobre el tractament d'una patologia amb un medicament que encara no ha obtingut l'autorització per aquesta indicació.
Tampoc es podrà distribuir cap material relacionat amb una indicació no autoritzada.
Es pot distribuir un medicament als hospitals que ho sol·licitin per al seu ús fora d'indicació?
O bé, es podria distribuir com a mostra gratuïta?
Es podria lliurar, sempre que la direcció de l'hospital i el servei de farmàcia estiguin d'acord i que el lliurament no s'entengui com una activitat promocional.
No es pot distribuir com a mostra gratuïta ja que, la seva elaboració i distribució l'ha d'autoritzar l'AEMPS.
Es vol distribuir materials publicitaris en un congrés internacional, el medicament és de seguiment addicional.
Es pot col·locar el triangle negre després del nom?
La Circular 3/2015 de l'AEMPS, manifesta que el símbol que identifica aquests medicaments s'ha de col·locar abans del nom.
Document elaborat per la Secció de Vigilància i Publicitat dels Medicaments.
Servei d'Ordenació i Qualitat Farmacèutiques.
La missió dels comitès d'ètica d'investigació clínica (CEIC) és la de vetllar per la protecció dels drets, seguretat i benestar dels éssers humans que participen en projectes de recerca que els puguin comportar algun risc físic o psicològic i donar-ne garantia pública, avaluant la correcció metodològica, ètica i legal d'aquests projectes i fent el seguiment de la seva realització en els centres que estan inclosos en el seu àmbit d'actuació acreditat.
L'existència dels CEIC s'estableix a la Llei 29/2006, de 26 de juliol, de garanties i ús racional dels medicaments i productes sanitaris, al títol III dedicat a les garanties de la recerca dels medicaments d'ús humà.
A Catalunya, el Decret 406/2006, de 24 d'octubre, estableix els requisits i el procediment d'acreditació dels CEIC.
La constitució d'un CEIC en el si d'una institució que tingui entre les seves finalitats l'activitat de recerca biomèdica té caràcter voluntari, i està sotmesa al tràmit d'acreditació per par de la Direcció General d'Ordenació Professional i Regulació Sanitària del Departament de Salut, amb caràcter previ a l'inici de les seves activitats.
Actualment a Catalunya hi ha 31 CEIC acreditats.
El centre on estan ubicats, les dades de contacte, així com el seu àmbit geogràfic i/o institucional d'actuació acreditat es relaciona a continuació.
NOTA INFORMATIVA D'INTERPRETACIÓ DEL DECRET 406/2006 SOBRE L'ARXIU DE LA DOCUMENTACIÓ AL CEIm
La documentació relacionada amb el funcionament i l'activitat del CEIm s'ha de conservar com a mínim fins a cinc anys després del cessament de l'activitat del CEIm.
L'arxiu és responsabilitat de la institució on està constituït el CEIm.
La documentació relacionada amb els projectes de recerca que s'avaluen s'ha de conservar, agrupada per projectes, fins a tres anys després de la finalització del projecte de recerca corresponent.
La data d'inici del còmput de temps de tres anys s'estableix en base al tipus de projecte:
Per tant, es pot eliminar la documentació associada als projectes de recerca que fa més de tres anys que ja s'han acabat, independentment del moment en què es van avaluar i autoritzar.
Si el CEIm passa a dependre d'una altra institució, per exemple d'una Fundació, s'ha de transferir aquesta documentació a la nova institució, que en serà responsable de la custòdia.
Per tal de reduir l'espai d'arxiu, es pot conservar la documentació associada als projectes de recerca que presenten els promotors en format digital, ja sigui perquè s'ha presentat al CEIm en suport electrònic, o perquè l'ha digitalitzada el CEIm.
És a dir, es poden digitalitzar el protocol, dossier d'informació del fàrmac o manual de l'investigador, quadern de recollida de dades, informe final, informes de seguretat...
Les actes i documents emesos pel CEIm es millor mantenir-los en suport paper.
En aquest apartat podeu trobar la següent documentació:
- Model de declaració de conflicte d'interessos.
- Model de garantia que les persones proposades com a membres disposaran de temps per poder compaginar l'activitat professional habitual i la pertinença al comitè d'ètica d'investigació amb medicaments (CEIm).
- Model de garantia de dedicació al comitè d'ètica d'investigació amb medicaments (CEIm) de la persona proposada a títol individual.
- Model de compromís de vinculació de les institucions a un comitè d'ètica d'investigació amb medicaments (CEIm).
Des del dia 13 de gener de 2018, existeixen dos tipus de comitès d'ètica de la investigació acreditats a Catalunya:
Tots els comitès (CEIm i CEIC-CEI) poden avaluar els projectes de recerca biomèdica que es duguin a terme als centres del seu àmbit d'actuació acreditat, ja que aquests projectes no estan sotmesos al procediment de dictamen únic.
Davant la situació actual i arran de les mesures preventives adoptades pels diferents organismes respecte a la suspensió de congressos, simposis, jornades, cursos i altres activitats adreçades als professionals sanitaris, ens han arribat diverses consultes sol·licitant informació sobre com afectaran aquestes disposicions a les comunicacions de patrocinis.
- Les activitats suspeses encara que ja s'hagin pagat les despeses, no cal comunicar-les.
- Els patrocinis que ja estiguin comunicats i que s'ajornin, no és necessari tornar-los a comunicar per fer constar la data correcta.
- Els actes que no s'hagin comunicat i s'hagin suspès, no cal comunicar-los.
- Aquells patrocinis que encara no s'hagin comunicat, podeu esperar fins a conèixer la decisió que es prengui al respecte.
- Els que ja estiguin comunicats i s'acabin anul·lant, podeu notificar-nos-ho a través del correu electrònic [EMAIL] i des de la nostra aplicació els informarem como a cancel·lats.
Secció de Vigilància i Publicitat de Medicaments.
És possible realitzar una reunió informativa de caràcter científic sobre l'ús d'un fàrmac per a una patologia que encara no té aprovada aquesta indicació?
Es tracta d'una reunió promoguda per un laboratori farmacèutic i organitzada únicament per facilitar informació sobre el tractament d'una patologia amb un medicament que encara no disposa d'autorització per a aquesta indicació.
S'han comercialitzat dues presentacions d'un mateix medicament del qual fins fa poc existia una fitxa tècnica unificada d'ambdós productes.
Recentment, l'Agència Espanyola de Medicaments i Productes Sanitaris (AEMPS) n'ha creat dues fitxes tècniques.
En els materials promocionals del medicament, la informació de les dues fitxes tècniques es podria unificar en un sol contingut mínim?
En un material en què es promocionin diferents presentacions d'un medicament, es pot unificar la inclusió del contingut mínim sempre que:
a) Les indicacions, les contraindicacions, les advertències i els efectes adversos siguin comuns en les diferents presentacions.
b) La composició, la posologia i la pauta d'administració estiguin clarament diferenciades per a cadascuna de les presentacions promocionades.
Es vol distribuir una ampolla d'aigua on s'inclouria el logotip del laboratori i una frase similar a "La hidratació és salut".
És correcta la distribució d'aquest material?
Una ampolla d'aigua, pel seu valor insignificant es podria considerar un incentiu, però és un objecte que no està relacionat amb la pràctica de la medicina o la farmàcia ni tampoc és material d'oficina.
Ara bé, si només inclou publicitat institucional, es podria distribuir i no caldria comunicar-ho.
Es vol instal·lar un estand en un congrés internacional i distribuir materials promocionals d'un medicament no autoritzat a Espanya, però sí en altres països de la Unió Europea.
El medicament és de seguiment addicional.
Per tant ha d'incloure el símbol i la llegenda corresponents.
A Espanya, el format és un triangle negre invertit i el nom del medicament.
El disseny creat per a l'estand col·loquen el pictograma després del nom del medicament.
Tenint en compte que es tracta d'un congrés internacional, aquest format seria correcte?
No seria correcte col·locar-lo a la inversa.
Cal adoptar el format de triangle negre més el nom del medicament, que és l'ordre que figura a la Circular 3/2015 de l'Agència Espanyola de Medicaments i Productes Sanitaris.
Es vol elaborar un material adreçat als pacients amb informació sobre la forma d'administració d'un medicament així com consells sobre la importància de no abandonar la teràpia i altres informacions d'interès per tal de fer-ne un ús adequat.
Es pot lliurar informació per reforçar el compliment del tractament, facilitar l'administració adequada d'un medicament o proporcionar instruccions que ajudin els pacients en la gestió d'una malaltia o l'administració d'un medicament determinats.
Això no obstant, el contingut d'aquest material no pot ser el mateix que ja consta en el prospecte autoritzat, sinó que ha d'aportar un valor afegit.
Document elaborat per la Secció de Vigilància i Publicitat dels Medicaments.
Servei d'Ordenació i Qualitat Farmacèutiques.
El Butlletí d'Informació Terapèutica (BIT) és una publicació periòdica sobre medicaments i farmacoteràpia que té com a objectiu actualitzar els coneixements en aquest camp i ser d'utilitat en la presa de decisions terapèutiques dels professionals sanitaris de Catalunya.
Aquest butlletí és elaborat per professionals sanitaris experts en les diferents àrees de coneixement, prèvia proposta per la Comissió d'Informació Terapèutica (CIT) qui realitza també una revisió final dels textos.
El BIT forma part de la International Society of Drugs Bulletins (ISDB) i compta amb un llarg recorregut des de l'any 1987.
Actualment es publiquen un total de 10 números a l'any, els quals, partir de l'any 1999, es poden consultar íntegrament en aquesta web.
Promotor: Gerència del Medicament (CatSalut)
Si voleu rebre periòdicament el butlletí doneu-vos d'alta
Si voleu deixar de rebre el butlletí doneu-vos de baixa
Un dels pilars de GeCoFarma és l'organització de sessions de treball temàtiques on participen diferents professionals implicats en el procés farmacoterapèutic.
L'objectiu de les quals es reflexionar sobre aspectes d'actualitat en l'àmbit de l'adequació terapèutica, oferint elements de reflexió a través de la creació de grups multidisciplinaris per tal de generar un debat i establir conclusions per tal de garantir un procés farmacoterapèutic segur, eficient i de qualitat.
Recomanacions de tractament farmacològic de pacients adults amb infecció per SARS-CoV-2 a l'àmbit del SISCAT
Document de treball de la Comissió Assessora per al Tractament Farmacològic de la Infecció per SARS-CoV-2
Aquest document inclou una síntesi breu en format d'algoritme del document Tractament farmacològic de la infecció per SARS-CoV-2 del Servei Català de la Salut (CatSalut)
Què són, com es desenvolupen i de quina manera se n'incentiva la recerca
Generalment, n'hi ha prou amb mantenir una bona hidratació per mantenir-los a ratlla, però en alguns casos pot ser necessari prendre medicaments
Els ciutadans continuaran accedint a documents com el pla de medicació, mitjançant eines digitals com La Meva Salut
Monografies sobre els antídots blau de metilè, flumazenil i fomepizole
La infermera i l'infermer com agents clau en la prevenció dels errors de medicació en l'àmbit hospitalari
Demaneu l'accés a La Meva Salut
Butlletí mensual que recull l'actualitat informativa sobre la prestació farmacèutica
El butlletí de GeCoFarma és una publicació mensual sobre prestació farmacèutica que es distribueix de forma gratuïta a través de la plataforma de butlletins de la Generalitat de Catalunya.
El butlletí té la voluntat d'integrar el coneixement estatal i internacional sobre la prestació farmacèutica entorn a les 3 àrees temàtiques següents: Oferta, preus i finançament, Gestió farmacoterapèutica, i Procés farmacoterapèutic i resultats en salut.
El butlletí vol ser una eina de millora del coneixement sobre prestació farmacèutica i, en base a això, optimitzar la presa de decisions dels professionals implicats amb la prestació farmacèutica.
Promotor: Gerència de Prestacions Farmacèutiques i Accés al Medicament (CatSalut)
Editat per la Societat Espanyola de Farmàcia Familiar i Comunitària (SEFAC), en col·laboració amb altres societats clíniques
La millora clínica del pacient pot anar associada amb aquestes efectes col·laterals
La Xunta de Galicia ofereix un document interactiu de consulta de medicaments en centres sanitaris
La hipertensió arterial afecta aproximadament al 40% de les persones adultes en països desenvolupats
Ha demostrat ser efectiu en el maneig de la esquizofrènia resistent a altres tractaments i en la reducció del risc de suïcidi
El nivell d'educació impactava significativament en el coneixement sobre l'ús d'antibiòtic
Les principals guies clíniques recomanen la teràpia no farmacològica com a primera opció o si la simptomatologia és lleu
Un grup de treball europeu ha elaborat un seguit de recomanacions per tal d'explotar tot el potencial que existeix en l'ús de dades massives
En pacient crònic amb més de 65 anys en atenció primària
Orphanet ha publicat una llista de medicaments orfes
S'estima que un 80% de l'activitat correspon a processament de dades i un 20% a aplicació d'algorismes
La Guia ha estat elaborada per l'Agència de Qualitat i Avaluació Sanitàries de Catalunya i revisada pel Programa d'harmonització farmacoterapèutica del CatSalut
La guia sintetitza l'evidència disponible per al maneig d'aquesta síndrome (SDRA)
Les intervencions per promoure la prescripció de biosimilars poden millorar les taxes de penetració en el mercat i millorar, a més, la sostenibilitat del sistema sanitari
Existeix una amplia variabilitat en la taxa de prescripció de genèrics entre països europeus
La publicació del Reial Decret 717/2019, de 5 de desembre, comporta la derogació de la classificació dels medicaments d'especial control mèdic
Situació dels problemes de subministrament des d'una perspectiva global
Es tracta d'una publicació biennal on l'OMS detalla els medicaments que es consideren necessaris per al tractament de patologies més prevalents globalment.
L'edema macular (EM) es una complicació greu causada per diferents patologies vasculars i inflamatòries de la retina
L'Agència Europea de Medicaments (EMA, per les seves sigles en anglès) ha publicat guies relacionades amb els problemes de subministrament de medicaments
En concret, es tracta d'un medicament amb la composició de principi actiu de brexanolona
GeCoFarma és una eina orientada principalment a gestors i a professionals sanitaris, través de la seva pàgina web i xarxes socials ( ).
Té com objectiu identificar les millors pràctiques nacionals i internacionals en el sector del medicament i de les tecnologies relacionades, per tal de proporcionar coneixement i elements de decisió als professionals de la salut.
GeCoFarma recull el coneixement d'institucions i organitzacions sanitàries, d'experts i publicacions especialitzades, i en garanteix l'actualització constant.
Les fonts d'informació emprades són contrastades i neutrals per a tal que el coneixement generat sigui el més objectiu possible.
GeCoFarma és una marca registrada (Marca nacional)
Una intoxicació aguda es defineix com la presència de manifestacions clíniques posteriors a l'exposició recent a una substància química, en dosis potencialment tòxiques.
En l'actualitat, el tractament d'aquest tipus d'intoxicacions depèn, entre altres factors, del tòxic responsable i la dosi, del temps transcorregut des de l'exposició i de les manifestacions clíniques i biològiques que produeix, i es fonamenta en quatre tipus d'accions:
Tot i que el tractament de la majoria de pacients intoxicats requereix únicament mesures simptomàtiques o de suport, l'administració d'antídots específics pot tenir un paper important en el tractament del pacient intoxicat, i arribar, fins i tot, a condicionar-ne la supervivència, tot i malgrat haver rebut un tractament de suport adequat.
A Catalunya, els serveis de farmàcia dels centres hospitalaris són els encarregats d'adquirir, conservar i dispensar els antídots als diferents àmbits sanitaris on sigui necessari disposar-ne.
No obstant, la legislació actual no específica els antídots que cal disposar, la quantitat i el lloc on s'han d'ubicar, motiu pel qual es necessari elaborar unes recomanacions per tal d'afavorir-ne la disponibilitat i l'accessibilitat.
Per aquest motiu la Direcció General d'Ordenació i Regulació Sanitàries i el Grup de Treball d'Antídots de la Societat Catalana de Farmàcia Clínica han sumat esforços per millorar aquesta situació.
En aquesta pàgina web, trobareu tota la informació relacionada amb l'ús dels antídots a Catalunya, com la publicació de la Guia d'Antídots per als centres hospitalaris de Catalunya, butlletins o articles relacionats amb l'ús i la disponibilitat d'aquests antídots com el Butlletí d'Antídots de Catalunya (BAC), així com un enllaç a la xarxa virtual d'antídots, creada pel Grup de Treball d'Antídots de la Societat Catalana de Farmàcia Clínica, que pretén ser una eina per facilitar l'accessibilitat i disponibilitat d'aquests tractaments entre els centres hospitalaris de Catalunya.
Aquests dies s'inicia la inscripció a la 13a edició del programa de formació La pràctica clínica diària i l'ús racional dels medicaments, que es realitza amb la col·laboració de la Societat Catalana de Medicina Familiar i Comunitària (CAMFiC) i que s'adreça als professionals sanitaris dels equips d'atenció primària (metges, infermers, farmacèutics, farmacòlegs), així com als farmacèutics de les oficines de farmàcia.
El programa ofereix temes sobre actualització farmacoterapèutica de les malalties prevalents en atenció primària.
L'oferta formativa compta amb diferents formats per tal de facilitar-ne l'accessibilitat per part dels professionals
Els cursos no tenen cost pels participants i seran acreditats pel Consell Català de Formació Continuada de Professions Sanitàries.
Accediu a més informació sobre el projecte a: La pràctica clínica diària
Les Jornades d'Actualització Terapèutica, que enguany arriben a la XIX edició, s'organitzen amb la col·laboració de la CAMFiC i van adreçades principalment als professionals de l'atenció primària (metges, farmacèutics, farmacòlegs i infermeria), amb l'objectiu d'aconseguir una prescripció fonamentada en una informació farmacoterapèutica actualitzada.
Les Jornades es duen a terme a Lleida, Tarragona, Barcelona i Girona i estan acreditades pel Consell Català de la Formació Continuada de les Professions Sanitàries.
Podeu accedir a tota la informació relacionada (dates, localitzacions, programa provisional), així com realitzar la inscripció: XIX Jornada d'Actualització Terapèutica
Impacte de dues intervencions realitzades al País Basc per a avaluar la desprescripció de bifosfonats
Disponible l'informe amb les conclusions del III Workshop
La infecció per Helicobacter pylori (HP) està associada amb una reducció de la funció pulmonar i una inflamació sistèmica en pacients amb MPOC
Com ha canviat la prescripció en els darrers anys?
Els pacients amb malalties cròniques, com la malaltia pulmonar obstructiva crònica (MPOC) o l'asma, freqüentment experimenten problemes d'adherència al tractament
L'ús d'antidepressius ha crescut en els darrers anys
El grup de treball d'antídots de la Societat Catalana de Farmàcia Clínica (SCFC) ha creat una xarxa virtual d'antídots entre els serveis de farmàcia dels hospitals catalans
Detall de la gestió en l'assistència farmacèutica
Revisió sistemàtica de les diferents definicions del terme polifarmàcia
El seu objectiu es reduir les xifres de consum d'antibiòtics
Estudi de 6 indicadors de risc per l'abús de medicaments
Maneig del tractament amb anticoagulants en cas de necessitat de cirurgia per fractura de maluc
Quin és el cost d'un medicament segons uns certs indicadors?